ai4bharat/Pralekha huggingface dataset:
அறிவியல் மற்றும் தொழில்நுட்பத்துறை
மத்திய அரசின் 38 அமைச்சகங்கள் பல்வேறு துறைகளில் தொழில்நுட்ப ஒத்துழைப்பை நாடி உள்ளதாக மத்திய அறிவியல் தொழில்நுட்பத்துறை அமைச்சர் டாக்டர் ஜிதேந்திர சிங் தகவல்
மத்திய அரசின் 38 அமைச்சகங்கள் பல்வேறு துறைகளில் தொழில்நுட்ப ஒத்துழைப்பை நாடி உள்ளதாக மத்திய அறிவியல் தொழில்நுட்பத்துறை இணை அமைச்சர்  டாக்டர் ஜிதேந்திர சிங் தெரிவித்துள்ளார்.
புதுதில்லியில் உள்ள பிரத்வி பவனில் அனைத்து அறிவியல் அமைச்சகங்கள் மற்றும் துறைகளின் உயர்மட்டக் கூட்டுக் கூட்டத்திற்கு தலைமை வகித்து பேசிய அவர், 38 அமைச்சகங்கள் / துறைகளிடமிருந்த, விண்வெளி மற்றும் அணுசக்தி உள்ளிட்ட பல்வேறு துறைகளின் தொழில்நுட்ப ஒத்துழைப்பைக் கோரி 200க்கும் மேற்பட்ட பிரேரணை வரப்பெற்றுள்ளதாகவும் கூறியுள்ளார்.
விண்வெளித்துறையில் தனியார் பங்கேற்பு அனுமதிக்கப்பட்ட பிறகு இதுவரை பயன்படுத்தப்படாத வளங்களைக் கண்டறிய ஏராளமான ஸ்டார்ட் அப் நிறுவனங்கள் தொடங்கப்படுவதாகவும், டாக்டர் ஜிதேந்திர சிங் குறிப்பிட்டார். விண்வெளித்துறையில் தற்போது ஐம்பதுக்கும் மேற்பட்ட ஸ்டார்ட் அப் நிறுவனங்கள் செயல்பட்டு வருவதாகவும், இவற்றில் பத்துக்கும் மேற்பட்ட நிறுவனங்கள் ரூ.50 கோடி அல்லது அதற்கு மேற்பட்ட தொகையை தனிப்பட்ட முறையில் முதலீடு செய்திருப்பதாகவும் அவர் குறிப்பிட்டார். இது போன்ற நிறுவனங்கள் விண்வெளியில் கழிவு  மேலாண்மைக்கான மென்பொருள்களை உருவாக்கும் பணியில் ஈடுபட்டிருப்பதாகவும் மத்திய அமைச்சர் தெரிவித்தார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1798791
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
45 வயதுக்கு மேற்பட்ட அனைத்து மத்திய அரசு பணியாளர்களும் கொவிட்-19 தடுப்பு மருந்தை விரைந்து எடுத்து கொள்ள வேண்டும்: மத்திய அமைச்சர் டாக்டர் ஜிதேந்திர சிங்
கொவிட்-19 பரவலை கட்டுப்படுத்த பணியாளர் மற்றும் பயிற்சி துறை எடுத்த நடவடிக்கைகள் குறித்து வட கிழக்கு மாகாண வளர்ச்சி இணை அமைச்சரும் , பிரதமர் அலுவலகம், பணியாளர், பொதுமக்கள் குறைகள், ஓய்வூதியம், அணு சக்தி மற்றும் விண்வெளி இணை அமைச்சருமான டாக்டர் ஜிதேந்திர சிங் இன்று ஆய்வு செய்தார்
அப்போது பேசிய அவர், 45 வயதுக்கு மேற்பட்ட அனைத்து மத்திய அரசு பணியாளர்களும் கொவிட்-19 தடுப்பு மருந்தை விரைந்து எடுத்து கொள்ள வேண்டுமென்று வேண்டுகோள் விடுத்தார்.
மத்திய அரசு பணியாளர்களுக்காக வெளியிடப்பட்டுள்ள வழிகாட்டுதல்கள்/அறிவுறுத்தல்களை பின்பற்றுமாறு மாநில மற்றும் யூனியன் பிரதேச அரசுகளை டாக்டர் ஜிதேந்திர சிங் கேட்டுக்கொண்டார்.
வீட்டிலிருந்தே பணிபுரிவதற்கு பணியாளர் மற்றும் பயிற்சி துறை உருவாக்கியுள்ள செயல்முறை மிகவும் வெற்றிகரமாக அமைந்துள்ளது என்று கூறிய அமைச்சர், அரசு அலுவலர்கள் ஆன்லைன் மூலம் வேலை நாட்களிலும், விடுமுறை தினங்களிலும் பணிபுரிவதால், பல நேரங்களில் பணித்திறன் சாதாரண சமயங்களை விட அதிகமாக இருந்ததாக குறிப்பிட்டார்.
தடுப்பு மருந்து பெற்றுக் கொண்டதற்கு பின்னரும் அடிக்கடி கைகளை கழுவுதல், முகக் கவசத்தை பயன்படுத்துதல், சமூக இடைவெளியை பேணுதல் போன்ற சரியான கொவிட் நடத்தை முறைகளை அரசு பணியாளர்கள் பின்பற்ற வேண்டுமென்று டாக்டர் ஜிதேந்திர சிங் கேட்டுக்கொண்டார்.
பணியாளர் மற்றும் பயிற்சி துறை செயலாளர் திரு தீபக் காந்தேகர், மத்திய நிர்வாக சீர்திருத்தங்கள் செயலாளர் திரு இந்தேவர் பாண்டே, மத்திய செயலாளர் மற்றும் நிறுவன அலுவலர் திரு கே ஸ்ரீனிவாசன், மற்றும் மத்திய செயலாளர் அலோக் ரஞ்சன் உள்ளிட்டோர் இக்கூட்டத்தில் கலந்து கொண்டனர்.
மேலும் விவரங்களுக்கு இந்த ஆங்கில செய்திக் குறிப்பைப் பார்க்கவும்:
https://pib.gov.in/PressReleasePage.aspx?PRID=1710182
உள்துறை அமைச்சகம்
சிறை துறையினருக்கான திருத்த சேவை விருதுகள்: தமிழகத்தைச் சேர்ந்த 4 பேருக்கு விருது
இந்தாண்டு சுதந்திர தினத்தை முன்னிட்டு, தமிழகத்தைச் சேர்ந்த சிறைத் துறையினர் 4 பேர் உட்பட, 41 பேருக்கு, சிறப்பாக பணியாற்றியது, போற்றத்தக்க வகையில் பணியாற்றியதற்கான திருத்த சேவை விருதுகள் வழங்க குடியரசுத் தலைவர் ஒப்புதல் அளித்துள்ளார்.
தமிழக சிறைத்துறையைச் சேர்ந்த உதவி சிறைக்காவலர்கள் திரு ஜி. முனிராஜா, திரு கே. பாண்டி, திரு ஜி. பெருமாள், தலைமை வார்டர் திரு என். குமாரவேல் ஆகியோர் போற்றத்தக்க வகையில் பணியாற்றியதற்கான திருத்த சேவை விருதுகளைப் பெற்றுள்ளனர்.
சிறை துறையினருக்கான முழு பதக்கப் பட்டியலை இங்கே காணவும்:
https://www.pib.gov.in/PressReleasePage.aspx?PRID=1745715
பிரதமர் அலுவலகம்
பிரதமர் திரு நரேந்திர மோடி, ஆஸ்திரேலிய பிரதமர் திரு ஸ்காட் மாரிசன் இடையே தொலைபேசி உரையாடல்
பிரதமர் திரு நரேந்திர மோடி, ஆஸ்திரேலிய பிரதமர் மேதகு. ஸ்காட் மாரிசனுடன் தொலைபேசி வாயிலாக இன்று உரையாடினார்.
கொவிட்-19 தொற்றின் இரண்டாவது அலைக்கு எதிரான இந்தியாவின் போராட்டத்திற்கு சரியான தருணத்தில் உதவிகளை வழங்கிய ஆஸ்திரேலிய அரசுக்கும், அந்நாட்டு மக்களுக்கும் பிரதமர் திரு மோடி தமது நன்றியைத் தெரிவித்துக் கொண்டார்.
சர்வதேச அளவில் கொவிட் தொற்றைக் கட்டுப்படுத்துவதற்காக தடுப்பூசிகளும், மருந்துகளும் அனைவருக்கும் சமமாகவும், எளிதாகவும் கிடைப்பதை உறுதி செய்ய வேண்டியதன் அவசியத்தை இரு தலைவர்களும் ஒப்புக்கொண்டனர். இது தொடர்பாக, டிரிப்ஸ் ஒப்பந்தத்தின் கீழ் விதிமுறைகளில் தற்காலிகத் தளர்வை மேற்கொள்ள வேண்டும் என்று உலக வர்த்தக அமைப்பில் இந்தியாவும் தென் ஆப்பிரிக்காவும் முன்வைத்துள்ள கோரிக்கைக்கு ஆஸ்திரேலியா ஆதரவு தருமாறு பிரதமர் கேட்டுக்கொண்டார்.
2020-ஆம் ஆண்டு ஜூன் 4-ஆம் தேதி நடைபெற்ற மெய்நிகர் உச்சிமாநாடு முதல், இந்திய - ஆஸ்திரேலிய விரிவான கேந்திரக் கூட்டணியின் வளர்ச்சி குறித்துத் தலைவர்கள் கேட்டறிந்ததோடு, ஒத்துழைப்பை மேலும் வலுப்படுத்துவது, இரு நாட்டு மக்களுக்கு இடையேயான உறவை மேம்படுத்துவது ஆகியவை தொடர்பான ஆலோசனைகளிலும் ஈடுபட்டனர்.
பிராந்திய விஷயங்கள் குறித்து ஆலோசித்த தலைவர்கள், விதிகளின் அடிப்படையிலான சர்வதேச ஆணை, இந்திய - பசிபிக் பகுதியில் தடையற்ற திறந்தவெளிப் போக்குவரத்தில் இரு நாடுகளும் இணைந்து பணியாற்றுவது ஆகியவற்றின் முக்கியத்துவத்தை வலியுறுத்தினார்கள்.
மத்திய அமைச்சரவை
இந்தியாவில் மாலத்தீவுகளின் நீதித்துறை அதிகாரிகளுக்கு திறன் கட்டமைப்பு பயிற்சி அளிப்பதற்காக இந்தியா- மாலத்தீவுகள் இடையே கையெழுத்தான புரிந்துணர்வு ஒப்பந்தத்திற்கு மத்திய அமைச்சரவை ஒப்புதல்
இந்தியாவில் மாலத்தீவுகளின் நீதித்துறை அதிகாரிகளுக்கு திறன் கட்டமைப்பு பயிற்சி அளிப்பதற்காக இந்தியாவுக்கும், மாலத்தீவுகளுக்கும் இடையே கையெழுத்தான புரிந்துணர்வு ஒப்பந்தத்திற்கு பிரதமர் திரு நரேந்திர மோடி தலைமையில் நடைபெற்ற மத்திய அமைச்சரவை ஒப்புதல் வழங்கியுள்ளது.
பயன்கள்
இந்த புரிந்துணர்வு ஒப்பந்தம் இருநாடுகளுக்கும் இடையிலான நீதித்துறை மற்றும் இதர சட்டப்பிரிவுகளில் அறிவு மற்றும் தொழில்நுட்பத்தைப் பகிர்ந்து கொள்வதற்கு வழிவகுக்கும்.
பிரதமர் அலுவலகம்
லடாக்கின் மரச்சிற்ப வேலைக்கு புவிசார் குறியீடு கிடைத்திருப்பதற்குப் பிரதமர் மகிழ்ச்சி
லடாக் பகுதியின் புகழ்பெற்ற மரச்சிற்ப வேலைக்கு, இந்த வகையில் முதன் முதலாக புவிசார் குறியீடு கிடைத்திருப்பதற்குப் பிரதமர் திரு.நரேந்திர மோடி மகிழ்ச்சி தெரிவித்துள்ளார்.
லடாக்கின் நாடாளுமன்ற உறுப்பினர் திரு.ஜம்யங் செரிங் நம்கியால் வெளியிட்டிருந்த ட்விட்டர் பதிவுக்கு பதிலளித்து பிரதமர் கூறியிருப்பதாவது:
“இது லடாக்கின் கலாச்சார, பாரம்பரியங்களை மேலும் புகழ் பெற செய்வதுடன், கைவினைஞர்களுக்கு பயனளிக்கும்”.
சுற்றுச்சூழல் மற்றும் வனத்துறை அமைச்சகம்
சர்வதேச முக்கியத்துவம் வாய்ந்த ஈரநிலங்கள்: இந்தியாவில் கூடுதலாக 4 பகுதிகளுக்கு அங்கீகாரம்
இந்தியாவிலிருந்து மேலும் 4 ஈரநிலங்கள், சர்வதேச முக்கியத்துவம் வாய்ந்த ஈரநிலங்களாக அங்கீகரிக்கப்பட்டுள்ளன. குஜராத்தின் தொல் மற்றும் வத்வானா, ஹரியானாவின் சுல்தான்பூர் மற்றும் பிந்தாவாஸ் ஆகிய தலங்கள் இந்த அங்கீகாரத்தைப் பெற்றுள்ளன.
இந்தத் தகவலை தமது சுட்டுரைச் செய்தியில் வெளியிட்டுள்ள மத்திய சுற்றுச்சூழல் அமைச்சர் திரு புபேந்தர் யாதவ், இந்த அங்கீகாரம் அளிக்கப்பட்டதற்கு தமது மகிழ்ச்சியை தெரிவித்திருப்பதுடன் சுற்றுச்சூழலின் ஒட்டுமொத்த மேம்பாட்டின் மீது பிரதமர் திரு நரேந்திர மோடி கொண்டுள்ள சிறப்பு அக்கறையின் காரணமாக ஈரநிலங்களுக்கு முக்கியத்துவம் அளிக்கப்படுவதாகக் கூறினார்.
இந்த 4 பகுதிகளுடன், இந்தியாவின் மொத்த ஈரநிலங்களின் எண்ணிக்கை 46 ஆகவும், மொத்த பரப்பளவு 1,083,322 ஹெக்டேராகவும் உள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1745671
சுகாதாரம் மற்றும் குடும்ப நலத்துறை அமைச்சகம்
மகாராஷ்டிரா, பஞ்சாப், சத்தீஸ்கர், கர்நாடகா, குஜராத், மத்தியப் பிரதேசத்தில் அன்றாட கொரோனா பாதிப்பு தொடர்ந்து உயர்வு
மகாராஷ்டிரா, பஞ்சாப், சத்தீஸ்கர், கர்நாடகா, குஜராத், மத்தியப் பிரதேசம் ஆகிய ஆறு மாநிலங்களில் அன்றாட கொவிட் புதிய பாதிப்புகள் தொடர்ந்து அதிகரித்து வருகின்றன.
கடந்த 24 மணி நேரத்தில் நாடு முழுவதும் பதிவான புதிய பாதிப்புகளில் இந்த மாநிலங்களில் மட்டும் 79.57% பதிவாகியுள்ளது.
கடந்த 24 மணி நேரத்தில் 62,258 பேர் புதிதாக பாதிக்கப்பட்டுள்ளனர். அதிகபட்சமாக மகாராஷ்டிராவில் 36,902 பேரும், பஞ்சாபில் 3,122 பேரும், சத்தீஸ்கரில் 2,665 பேரும் புதிதாக தொற்றுக்கு ஆளாகியுள்ளனர்.
இந்தியாவில் தற்போது 4,52,647 பேர் கொரோனா தொற்றுக்கு சிகிச்சை பெற்று வருகின்றனர். இது மொத்த பாதிப்பில் 3.8 சதவீதமாகும்.
இன்று காலை 7 மணி வரை, 9,45,168 முகாம்களில் 5.81 கோடி  பயனாளிகளுக்கு கொவிட் தடுப்பூசி செலுத்தப்பட்டுள்ளது. 80,96,687 சுகாதாரப் பணியாளர்களுக்கும் , 51,44,011 சுகாதாரப் பணியாளர்களுக்கும் , 87,52,566 முன்கள ஊழியர்களுக்கும் , 35,39,144 முன்கள ஊழியர்களுக்கும் , இதர உடல் உபாதைகள் உள்ள 45 வயதுக்கு மேற்பட்டோரில் 61,72,032 பேருக்கும் , 60 வயதைக் கடந்த 2,64,05,333 பயனாளிகளுக்கும் தடுப்பூசிகள் செலுத்தப்பட்டுள்ளன.
மார்ச் 25-ஆம் தேதி வரை உலகளவில் அதிக தடுப்பூசிகளை செலுத்தியுள்ள நாடுகளுள் இந்தியா இரண்டாம் இடம் வகிக்கிறது.
நாட்டில் குணமடைந்தவர்களின் எண்ணிக்கை 1,12,95,023 ஆக  இன்று பதிவாகியுள்ளது. கடந்த 24 மணிநேரத்தில் 30,386 பேர் புதிதாக குணமடைந்துள்ளனர். கடந்த 24 மணி நேரத்தில் 291 பேர் உயிரிழந்துள்ளனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1708008
-----
(Visitor Counter : 158
எரிசக்தி அமைச்சகம்
வலுவான ‘சர்ச்சை தவிர்ப்பு வழிமுறையை' உருவாக்க மத்திய மின்துறை அமைச்சர் ஆர்.கே.சிங் ஒப்புதல்
தனி பொறியாளர் ஒருவர் மூலம் ‘சர்ச்சை தவிர்ப்பு வழிமுறையை’ உருவாக்க மத்திய மின்துறை, புதிய மற்றும் புதுப்பிக்கத்தக்க எரிசக்தி துறை அமைச்சர் திரு ஆர்.கே.சிங் ஒப்புதல் வழங்கியுள்ளார். நீர்மின்சக்தி மின் நிலையங்களை அமைக்கும் மத்திய பொதுத்துறை நிறுவனங்களின் கட்டுமான ஒப்பந்தங்களில் இந்த வழிமுறையை ஏற்படுத்துவதன் மூலம், தனியாக செயல்படும் பொறியாளர் ஒருவரை நியமிப்பது கட்டாயமாகிறது. இந்த வழிமுறை தேசிய அளவிலான மற்றும் சர்வதேச அளவிலான முக்கிய கட்டமைப்பு திட்டங்களில் பயன்படுத்தப்படுகிறது. இந்த பொறியாளர் சம்பந்தப்பட்ட துறையில் அனைத்து விஷயங்களையும் அறிந்த நிபுணராக இருப்பார். திட்ட பணிகளை தவறாமல் மேற்பார்வையிடும் இந்த பொறியாளர், சம்பந்தப்பட்டவர்களுடன் வெளிப்படையான முறையில் பேச்சுவார்த்தை நடத்துவார். இதன் மூலம் சர்ச்சைகளை தவிர்க்க அவர் திறம்பட பணியாற்ற முடியும்.
இந்த நடைமுறை, சர்ச்சைகளை ஆரம்ப கட்டத்திலேயே நியாயமான முறையிலும், விரைவாகவும் தீர்க்கும். இதன் மூலம் நேரம், பணம் மிச்சமாகும், திட்ட பணிகளையும் குறித்த நேரத்தில் முடிப்பதை உறுதி செய்யும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1759166
அறிவியல் மற்றும் தொழில்நுட்பத்துறை
நவீன யுக தொழில்நுட்பங்களின் தேவையைப் பூர்த்தி செய்ய ரூர்கி ஐஐடி-யில் 7 புதிய கல்வித் திட்டங்கள் அறிமுகம்
நவீன யுக தொழில்நுட்பங்களின் அதிகரித்துள்ள தேவையைப் பூர்த்தி செய்யும் வகையில், தரவு அறிவியல் மற்றும் செயற்கை நுண்ணறிவில் சிறப்புமிக்க பொறியியல், கட்டிடக்கலை, பொருளாதாரம் மற்றும் மேலாண்மை ஆகிய தேர்ந்தெடுக்கப்பட்ட துறைகளில் புதிதாக ஏழு கல்வித் திட்டங்களை ரூர்கி இந்திய தொழில்நுட்பக் கழகம் அறிமுகப்படுத்தியுள்ளது.
மாணவர்களும், பணிபுரியும் தொழில் வல்லுனர்களும் தங்களது துறைகளை மேம்படுத்துவதற்கு இந்தத் திட்டங்கள் உதவிகரமாக இருக்கும் என்று அறிவியல் மற்றும் தொழில்நுட்பத் துறை செயலாளர் பேராசிரியர் அசுதோஷ் ஷர்மா நம்பிக்கை தெரிவித்தார். ஜூலை 30-ஆம் தேதி காணொலி வாயிலாக நடைபெற்ற நிகழ்ச்சியில் பழம்பெரும் தொழில்நுட்பக் கழகத்தில் புதிய திட்டங்களை அறிமுகப்படுத்தி பேசுகையில், “இது போன்ற புதிய முன்முயற்சிகள், பிறரிடமிருந்து தலைவர்களை வேறுபடுத்துகிறது. இந்தத் திட்டங்களின் சாராம்சம் மற்றும் தத்துவத்தை அறிந்து மகிழ்ச்சி அடைகிறேன்”, என்று அவர் தெரிவித்தார்.
ஆறு முதுநிலை பட்டப்படிப்புகளிலும், ஐந்து வருட ஒருங்கிணைந்த படிப்பிலும், அடுத்த மூன்றாவது பருவத்திலிருந்து  மாணவர்கள் சேரலாம். தற்போதைய காலத்துடன் அதிக தொடர்புடையதையும், வளர்ந்து வரும் துறைகளில் தரமான கல்வியை வழங்குவதையும் இந்தத் திட்டங்கள் நோக்கமாகக் கொண்டுள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1741416
பிரதமர் அலுவலகம்
கேரள முன்னாள் முதல்வர் திரு உம்மன் சாண்டி மறைவுக்கு பிரதமர் இரங்கல்
கேரள முன்னாள் முதல்வர் திரு உம்மன் சாண்டி மறைவுக்கு பிரதமர் திரு நரேந்திர மோடி ஆழ்ந்த இரங்கல் மற்றும் வருத்தத்தை தெரிவித்துள்ளார்.
தாம் குஜராத் முதல்வராக இருந்த போது கேரள முதல்வராக பதவி வகித்த உம்மன் சாண்டியுடன் பல நேரங்களில் உரையாடியது குறித்து பிரதமர் நரேந்திர மோடி நினைவுகூர்ந்துள்ளார்
இது தொடர்பாக பிரதமர் நரேந்திர மோடி வெளியிட்டுள்ள ட்விட்டர் பதிவில்;
பொது வாழ்க்கைக்கு தன்னை முழுமையாக அர்ப்பணித்து கேரள முன்னேற்றத்திற்கு தொடர்ந்து பாடுபட்ட எளிமையான தலைவரை நாம் இழந்துவிட்டோம். தாம் குஜராத் முதல்வராக இருந்த போதும், பின்னர் பிரதமராக பதவி வகித்த போதும், கேரள முதல்வராக பதவி வகித்த உம்மன் சாண்டியுடன் பல நேரங்களில் உரையாடியது குறித்து நான் நினைவுகூர்கிறேன். அன்னாரை இழந்துவாடும் அவரது குடும்பத்தினரின் துயரத்தில் நான் பங்குகொள்வதோடு, எனது எண்ணங்கள் அவர்களுடன் உள்ளது. அவரது சாந்தியடையட்டும்.
எஃகுத்துறை அமைச்சகம்
நிதியாண்டு 22-ன் 3-வது கால் பகுதியில் இந்திய எஃகு ஆணையத்தின் நிகர லாபம் 12% அளவுக்கு அதிகரித்துள்ளது
2021-22 நிதியாண்டின் 3-வது கால் பகுதியில் இந்திய எஃகு ஆணையத்தின் செயல்பாடுகளின் நிதி பயன்களை அந்த நிறுவனம் வெளியிட்டுள்ளது. இதன்படி,
- இரும்புக் குழம்பு, இரும்புப் பாளம், விற்பனைக்கான எஃகு ஆகியவற்றின் உற்பத்தி 3-வது காலாண்டில் முன்னெப்போதும் இல்லாத அளவுக்கு சிறப்பானதாக இருந்தது.
- கடந்த ஆண்டு இதே காலத்துடன் ஒப்பிடுகையில், நிதியாண்டு 22-ன் மூன்றாவது காலாண்டில் நிகர லாபம் 12% அளவுக்கு அதிகரித்துள்ளது.
- நிதியாண்டு 22-ன் மூன்றாவது காலாண்டில் செயல்பாடுகள் மூலமான வருவாய் 28% அதிகரித்து ரூ.25,245 ஆகியுள்ளது.
- 31.12.2021 நிலவரப்படி கடன் பெற்ற தொகை ரூ.19,128 கோடியாகும்.
பொருளாதாரத்தில் காணப்படும் ஒட்டுமொத்த ஆக்கப்பூர்வ கண்ணோட்டம் மற்றும் அடிப்படைக் கட்டமைப்புக்கான செலவுத் தொகையை அதிகரிக்க மத்திய பட்ஜெட் அறிவிப்புகள் காரணமாக வரும் காலாண்டில் இந்திய எஃகு ஆணையத்தின் செயல்பாடு மேம்பட வாய்ப்புள்ளது. கடன் பெறுவதை குறைப்பதில் நிறுவனம் கவனம் செலுத்துகிறது. இது இரண்டாவது காலாண்டில் சுமார் 15% குறைந்திருப்பதில் பிரதிபலிக்கிறது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1797127
பழங்குடியினர் நலத்துறை அமைச்சகம்
குறைந்தபட்ச ஆதார விலைத் திட்டத்தின் கீழ் சிறு வன உற்பத்திப் பொருள்கள் அபரிதமான கொள்முதல்.
சிறு வன உற்பத்திப் பொருள்களுக்கு  குறைந்தபட்ச ஆதரவு விலை  கிடைக்கும் வகையில் அதற்கான கொள்முதல் திட்டத்தின் கீழ் தற்போது மொத்தம் ரூ. 79.42 கோடி அளவுக்கு வன உற்பத்திப் பொருள்கள் கொள்முதல் செய்யப்பட்டுள்ளன. இத்துடன் சேர்த்து நடப்பு ஆண்டில் மொத்த உற்பத்திப் பொருள் கொள்முதல் ரூ. 2000 கோடியை விஞ்சிவிட்டது. இது தனியார் மற்றும் அரசு சார்ந்த வணிக நிறுவனங்களின் மொத்தக் கொள்முதலாகும்.
வனப் பொருள்கள் கொள்முதல் செய்யப்படுவது, தற்போது கோவிட் 19  தொற்று பரவியுள்ள நிலையில் வாழ்வாதாரம் பாதிக்கப்பட்டுள்ள பழங்குடியினருக்கு இந்தக் கொள்முதல் மூலம் பெரிதும் கைகொடுக்கும்.
மத்தியப் பழங்குடியினர் நல அமைச்சகம் சிறு வன உற்பத்திப் பொருள்களுக்கு  குறைந்தபட்ச ஆதரவு விலை  கிடைக்கச் செய்யும் திட்டத்தின் கீழ் மேலும் 23 வகையான உற்பத்திப் பொருள்களையும் இணைக்க கடந்த மே 26ஆம் தேதி பரிந்துரைத்தது. இதன்படி பழங்குடியினர் திரட்டும் வேளாண் உற்பத்திப் பொருள்கள், காய்கறித் தோட்ட உற்பத்திப் பொருள்கள் ஆகியவையும் கொள்முதல் செய்யப்படும்.
இதன் மூலம் இந்த ஆண்டு கிடைக்கும் ரூ. 2000 கோடி பழங்குடியினர் நலப் பொருளாதாரத்துக்குத் தேவையான வன உற்பத்திப் பொருள்களுக்கு  குறைந்தபட்ச ஆதரவு விலை  திட்டம் பழங்குடியினரின் சூழல் அமைப்பையே மாற்றிவிடும். இந்த நடைமுறை நாடு முழுதும் வலுப்படுவதன் மூலம் மேலும் பலன்கள் கிட்டும்.
கடந்த ஏப்ரல் முதல் இரு மாதங்களாக அரசு அளித்துவரும் ஊக்கம், வன தனத் திட்டம்  ஆகியவை கிரியா ஊக்கியாக அமைந்துள்ளன. அத்துடன், மாநிலங்கள் உத்வேகத்துடன் ஈடுபாடு காட்டுவதும், குறைந்தபட்ச ஆதரவு விலைத் திட்டத்தின்  மூலம் சிறிய வன உற்பத்திப் பொருள்களை  சந்தைப்படுத்தும் நடைமுறைக்கான வழிகாட்டுதல்கள், வன உற்பத்திப் பொருள்களின் மதிப்பை மேம்படுத்துவது, வனப்பொருள்களைத் திரட்டிக் கொண்டுவருவோருக்கு குறைந்தபட்ச ஊதியம் கிடைக்கச் செய்தல், பழங்குடியினர் மூலமே சந்தைப்படுத்துதல் ஆகியவை நாடு முழுவதும் ஆழமாக இடம்பெற்றுவிட்டன. இதற்கு நல்ல வரவேற்பும் கிடைக்கிறது.
(Visitor Counter : 165
சிறப்பு சேவைகள் மற்றும் கட்டுரைகள்
கோட்ட அளவிலான தபால்சேவை குறைதீர்க்கும் முகாம் சென்னை அண்ணாசாலை தலைமை அஞ்சலகத்தில் 16.06.2023 அன்று நடைபெற உள்ளது
கோட்ட அளவிலான தபால்சேவை குறைதீர்க்கும் முகாம் சென்னை அண்ணாசாலை தலைமை அஞ்சலகத்தில் 16.06.2023 அன்று நடைபெற உள்ளது.
தபால் சேவை சம்பந்தப்பட்ட புகாரில், தபால் அனுப்பப்பட்ட தேதி மற்றும் நேரம், அனுப்பியவர் மற்றும் பெறுபவரின் முகவரி, ரசீது எண், பணவிடை , துரித தபால், பதிவு தபால் ஆகியவற்றுக்கான விவரங்களை குறிப்பிட்டிருக்க வேண்டும். சேமிப்பு வங்கி, அஞ்சல் காப்பீடு, கிராமிய அஞ்சல் காப்பீடு சம்பந்தப்பட்டதாக புகார் இருப்பின், கணக்கு எண், கணக்கு வைத்திருப்பவரின் பெயர் மற்றும் முகவரி, பாலிசிதாரரின் பெயர் மற்றும் முழு முகவரி, பணம் கட்டிய முழு விவரம், பணம் செலுத்திய அலுவலகத்தின் பெயர், அஞ்சல் துறை சம்பந்தப்பட்ட கடிதத் தொடர்புகள் ஏதேனும் இருப்பின் அதனையும் புகாருடன் இணைக்க வேண்டும்.
குறைகள் வந்து சேரவேண்டிய கடைசிநாள் 13.06.2023
குறைகளை அனுப்ப வேண்டிய முகவரி
“அஞ்சல் சேவை குறைதீர்க்கும் முகாம்”
நா. பிரகாஷ் , முதன்மை அஞ்சல் அதிகாரி, அண்ணா சாலை தலைமை தபால் நிலையம், சென்னை 600 002.
தபால் உறையின் மீது முன்பக்க மேல் பகுதியில் “அஞ்சல்சேவை குறைதீர்க்கும் முகாம்” என்று குறிப்பிடப்பட்டிருக்க வேண்டும்.
சிறப்பு சேவைகள் மற்றும் கட்டுரைகள்
இந்திய தர நிர்ணய அமைவனத்தின் “17953:2023 இன் படி ஜன்னல்கள் மற்றும் கதவுகளுக்கான UPVC ப்ரொபைல் “ பற்றிய கலந்துரையாடல் நிகழ்ச்சி
இந்திய தர நிர்ணய அமைவனம், சென்னைக் கிளை அலுவலகம், “17953:2023 இன் படி ஜன்னல்கள் மற்றும் கதவுகளுக்கான UPVC ப்ரொபைல் “ என்ற தலைப்பில் சென்னையில் இன்று  மானக் மந்தன் - கலந்துரையாடல் நிகழ்ச்சியை ஏற்பாடு செய்தது. uPVC, அல்லது பிளாஸ்டிக் செய்யப்படாத பாலிவினைல் குளோரைடு, ஒரு நீடித்த மற்றும் இலகு ரக பொருளாகும், இது பொதுவாக கதவுகள் மற்றும் ஜன்னல்கள் கட்டுமானத்தில் பயன்படுத்தப்படுகிறது. uPVC அதன் வலிமை மற்றும் ஆயுள் ஆகியவற்றிற்கு பெயர் பெற்றது. மேலும் uPVC இன் மற்றொரு நன்மை அவற்றின் ஆற்றல் திறன் ஆகும். இது பராமரிக்கவும் சுத்தமாக்கவும் எளிதானது. கதவுகள் மற்றும் ஜன்னல்களுக்கான uPVC க்காக புதிதாக உருவாக்கப்பட்ட இந்திய தர நியமம் , uPVC ப்ரொபைலின் மூலப்பொருள் தேவைகள், தோற்றம் மற்றும் செயல்திறன் ஆகியவற்றைக் குறிப்பிடுகிறது. இந்த தர நியமமானது , uPVC ன் கட்டுமானத்திற்குப் பயன்படுத்தப்படும் மூலப்பொருட்கள், பரிமாணங்கள், இயற்பியல் பண்புகள், இணக்க மதிப்பீட்டிற்கான மாதிரிகள் உள்ளிட்ட பல்வேறு அம்சங்களை உள்ளடக்கியது. இது uPVC இன் செயல்திறனை சோதிப்பதற்கான வழிகாட்டுதல்களைக் குறிப்பிடுகிறது, இதில் வெல்டிங் செய்யும் பண்பு, வெப்ப மாற்றத்தினால் பொருளின் நிறையில் ஏற்படும் வீழ்ச்சியை எதிர்க்கும் தாக்கம் ஆகியவை அடங்கும். கதவுகள் மற்றும் ஜன்னல்களுக்குப் பயன்படுத்தப்படும் uPVC இன் பாதுகாப்பு, தரம், நம்பகத்தன்மை மற்றும் செயல்திறனை இது உறுதி செய்யும்.
BIS ஒவ்வொரு மாதமும் தொழில்துறையின் நலனுக்காக "மானக் மந்தன்" என்ற தலைப்பில் புதிய தொடர் கலந்துரையாடல் நிகழ்ச்சிகளை நடத்தி வருகிறது. தொழில்துறை மற்றும் வர்த்தக அமைப்புகள், வர்த்தக சபைகள், தொழில் சங்கங்கள், பொதுத்துறை நிறுவனங்கள் அல்லது அத்தகைய தயாரிப்புகளைப் பயன்படுத்தும் நிறுவனங்கள், அரசுத் துறைகள், ஒழுங்குமுறை அமைப்புகள், ஆய்வகங்கள், சிவில் சமூகக் குழுக்கள் மற்றும் கல்வியாளர்களுக்கு புதிய தரநிலைகளை அறிமுகப்படுத்தவும், உள்ளூர் உற்பத்தியாளர்களுக்கு முக்கியமான திருத்தங்கள் மற்றும் பரவலான புழக்க வரைவுகளைப் பகிரவும் திட்டமிடப்பட்டுள்ளது.
இந்திய தர நிர்ணய அமைவனம்  என்பது இந்திய அரசின் நுகர்வோர் விவகாரங்கள், உணவு மற்றும் பொது விநியோக அமைச்சகத்தின் கீழ் செயல்படும் ஒரு சட்டரீதியான அமைப்பாகும். இது பொருள்களுக்கான தர உரிமம் , மேலாண்மை திட்ட சான்றிதழ், தங்கம் மற்றும் வெள்ளி நகைகள்/கலைப் பொருள்களுக்கான ஹால்மார்க் உரிமம் மற்றும் ஆய்வகச் சேவைகளின் நலன் மற்றும் நுகர்வோர் பாதுகாப்பை நோக்கமாகக் கொண்ட பல்வேறு திட்டங்களை செயல்படுத்துகிறது.
திரு. சத்தியமூர்த்தி கே.பி., தலைமைப் பொறியாளர் மற்றும் தலைமைப் பொறியாளர் , பொதுப்பணித் துறை, சென்னை நிகழ்ச்சியின் முதன்மை விருந்தினராகக் கலந்து கொண்டார்.
இந்த நிகழ்ச்சியில் 100 க்கும் மேற்பட்டோர் கலந்து கொண்டனர். Smt.G.பவானி, இயக்குனர் மற்றும் தலைவர்  நிகழ்ச்சியின் நோக்கங்களை விளக்கினார். மற்றும் BIS இன் பிற அதிகாரிகள் கலந்துரையாடல் அமர்வுகளைச் சிறப்புற நடத்தினர். நன்றியுரையுடன் மானக் மந்தன் நிகழ்ச்சி நிறைவடைந்தது.
பிரதமர் அலுவலகம்
தாய்மார்கள், சிசுக்களின் ஆரோக்கியத்திற்காக அரசு தொடர்ந்து பணியாற்றி வருகிறது: பிரதமர்
தாய்மார்களின் பாதுகாப்பான தாய்மை மற்றும் பிறந்த குழந்தைகளின் ஆரோக்கியத்தின் முக்கியத்துவத்தை பிரதமர் திரு நரேந்திர மோடி வலியுறுத்தி கூறியுள்ளார்.
அடிமட்ட அளவில் இத்தகைய முயற்சி குறித்த நாடாளுமன்ற உறுப்பினர் திருமதி ரேகா வர்மாவின் ட்வீட்டிற்கு பதிலளித்து பிரதமர் கூறியிருப்பதாவது:
"மிகவும் திருப்தியளிக்கும் தகவல்! நாடு முழுவதும் உள்ள தாய்மார்கள் மற்றும் குழந்தைகளின் சிறந்த சுகாதாரப் பாதுகாப்பிற்காக நமது அரசின் தொடர்ச்சியான முயற்சிகள், இதன் முடிவுகள் ஊக்கமளிக்கின்றன."
கப்பல் போக்குவரத்து அமைச்சகம்
தரவு ஆளுமைத் தரவரிசைக் குறியீடு குறித்த ஆய்வறிக்கையில் அமைச்சகங்கள் மற்றும் துறைகளில் துறைமுகங்கள், கப்பல் போக்குவரத்து, நீர்வழிப்பாதைகள் அமைச்சகம் 2வது இடத்தைப் பெற்றுள்ளது
2022-2023-ன் 3வது காலாண்டுக்கான மிகுந்த செல்வாக்குள்ள தரவு ஆளுமை தரவரிசைக் குறியீட்டு மதிப்பீட்டில், 66 அமைச்சகங்களில் துறைமுகங்கள், கப்பல் போக்குவரத்து மற்றும் நீர்வழிப்பாதைகள் அமைச்சகம் குறிப்பிடத்தக்க சாதனைபுரிந்து இரண்டாவது இடத்தைப் பெற்றுள்ளது. இந்த அமைச்சகம் 5க்கு 4.7 மதிப்பெண்களைப் பெற்றுள்ளது. இது தரவு நிர்வாகத்தில் மேலும் சிறந்து விளங்குவதற்கான அமைச்சகத்தின் உறுதிப்பாட்டை எடுத்துக்காட்டுகிறது.
நித்தி ஆயோகின் வளர்ச்சி கண்காணிப்பு மற்றும் மதிப்பீட்டு அலுவலகம் மூலம் நடத்தப்பட்ட தரவு ஆளுமைத் தரவரிசைக் குறியீட்டுக் கணக்கெடுப்பு என்பது, நிர்வாகத் தரவு அமைப்புகளின் முதிர்ச்சி நிலை மற்றும் மத்திய திட்டங்கள் மற்றும் மற்றும் மத்திய நிதியுதவி திட்டங்களை செயல்படுத்துவதற்குப் பல்வேறு அமைச்சகங்கள் மற்றும் துறைகள் முடிவெடுப்பதில் அவற்றின் பயன்பாட்டை அளவிடுவதை நோக்கமாகக் கொண்டது. தடையற்ற தரவு பரிமாற்றத்தின் எல்லையை அடைவதற்கான சீர்திருத்தங்களையும் அமைச்சகத்திற்குள் அதன் ஒருங்கிணைந்த பயன்பாட்டையும் இது அடையாளம் காட்டுகிறது. அதே நேரத்தில் இந்த இலக்குகளை அடைவதற்கு தெளிவான பாதைகளை வரையறுக்கிறது. தரவு ஆளுமைத் தரவரிசைக் குறியீடு குறித்த மதிப்பீடு என்பது தரவு உருவாக்கம், தரவின் தரம், தொழில்நுட்பத்தின் பயன்பாடு, தரவு பகுப்பாய்வு, பயன்பாடு மற்றும் பரப்புதல், தரவு பாதுகாப்பு மற்றும் மனிதவள திறன் மற்றும் செயல் ஆய்வுகள் என ஆறு முக்கிய கருப்பொருள்களை உள்ளடக்கியது.
தரவு ஆளுமைத் தரவரிசைக் குறியீடு குறித்த மதிப்பீட்டில் துறைமுகங்கள், கப்பல் போக்குவரத்து, நீர்வழிப்பாதைகள் அமைச்சகத்தின் வெற்றி என்பது, சென்னை ஐஐடி-யில் உள்ள துறைமுகங்கள், நீர்வழிப்பாதைகள் மற்றும் கடற்கரைகளுக்கான தேசிய தொழில்நுட்ப மையத்தின் ஒருங்கிணைந்த முயற்சிகளின் உதவியைப் பெற்றதாகும்.
அமைச்சகத்தின் சாதனை குறித்து பேசிய மத்திய துறைமுகங்கள், கப்பல் போக்குவரத்து, நீர்வழிப்பாதைகள் மற்றும் ஆயுஷ் துறை அமைச்சர் திரு சர்பானந்த சோனாவால், "அமைச்சகங்கள் / துறைகளுக்கு இத்தகைய மதிப்பீட்டு அட்டையை வெளியிடும் நித்தி ஆயோகின் வளர்ச்சி கண்காணிப்பு மற்றும் மதிப்பீட்டு அலுவலகத்தின் முயற்சி மிகவும் பாராட்டத்தக்கது. அரசின் கொள்கைகள், திட்டங்கள் மற்றும் விரும்பிய இலக்குகளை அடைவதற்கும் செயல்பாட்டின் கட்டமைப்பை மேம்படுத்தவும் இது பெரிதும் உதவும்" என்றார்.